**Trevor Gillies** (s. 30. tammikuuta 1979 Cambridge, Ontario, Kanada) on kanadalainen uransa päättänyt jääkiekkoilija. Hän pelasi kauden 2013–2014 alussa SM-liigajoukkue HIFK:ssa. Hän on pelannut aikaisemmin muun muassa Mighty Ducks of Anaheimissa ja New York Islandersissa NHL:ssä.

Ura
---

Gillies pelasi juniorijääkiekkoa Ontario Hockey Leaguessa. Kaudella 1999–2000 hän teki ammatillisen debyyttinsä Mississippi Sea Wolvesissa, ECHL:ssä. Hän allekirjoitti NHL-sopimuksen New York Rangersin kanssa 20. heinäkuuta 2004.

Ennen hänen toista kauttansa Rangersin yhteistyöjoukkueessa Hartford Wolf Packissa Rangers kauppasi hänet Mighty Ducks of Anaheimiin 5. elokuuta 2005. Hänet määrättiin sielläkin AHL-seura Portland Piratesiin, mutta pelasi kauden aikana myös yhden ottelun NHL:ssä. Hänelle kirjattiin 21 rangaistusminuuttia. Jäällä hän sai pelattua 2 minuuttia ja 40 sekuntia.

2. heinäkuuta 2007 Gillies allekirjoitti sopimuksen Carolina Hurricanesin kanssa. Hän ei kuitenkaan koskaan pelannut Hurricanesissa, koska joutui sielläkin pelaamaan AHL:ssä. Tällä kertaa seurana oli Albany River Rats.

14. syyskuuta 2009 hän allekirjoitti sopimuksen Bridgeport Sound Tigersin kanssa. Hän allekirjoitti 28. tammikuuta 2010 sopimuksen New York Islandersin kanssa. Ensimmäisen NHL-pisteensä hän ansaitsi, kun hän syötti Tim Jackmanin tekemän 4–2-maalin voitossa Toronto Maple Leafsia vastaan. Gillies allekirjoitti myöhemmin vuoden jatkosopimuksen Islandersin kanssa.

Helmikuun 12. päivä 2011 Gillies sai NHL:ltä yhdeksän ottelun pelikiellon edellispäivän ottelussa Pittsburgh Penguinsia vastaan sattuneen tapahtuman vuoksi. Ottelun kolmannessa erässä hän taklasi Pittsburghin Eric Tangradia kyynärpäällä kasvoihin ja löi häntä useita kertoja tämän ollessa jään pinnassa. Gillies sai ottelurangaistuksen, minkä jälkeen hän vielä pilkkasi Tangradia kaukalon ulkopuolelta. Tangradi oli sivussa suurimman osan loppukaudesta aivotärähdysoireiden vuoksi. Paluupelissään Gillies joutui ulos pelistä taklattuaan Minnesota Wildin Cal Clutterbuckia päähän 2. maaliskuuta 2011. Gillies sai tästä taklauksesta kymmenen ottelun pelikiellon.

Kesäkuussa 2012 Gillies teki kolmen Islanders-kauden jälkeen sopimuksen KHL-sarjan Vitjaz Tšehovin kanssa. Elokuussa 2013 Gillies teki SM-liigakauden 2013–2014 kattavan sopimuksen HIFK:n kanssa. Lokakuussa hän sai kolmen ottelun pelikiellon lyötyään varoittamatta Jarkko Ruutua. Gillies ehti pelata kolme liigaottelua ilman tehopistettä saaden 54 rangaistusminuuttia ennen kuin sopimus purettiin 4. marraskuuta 2013.

ECHL:ssä pelaava Orlando Solar Bears ilmoitti 21. joulukuuta 2013 tehneensä sopimuksen Gilliesin kanssa. Joukkue tekee yhteistyötä NHL-joukkueiden Minnesota Wildin ja Toronto Maple Leafsin kanssa.

10. lokakuuta 2014 Adirondack Flamesia edustanut Gillies löi Rochester Americansissa pelanneen William Carrierin kasvot jäähän ja sai 12 ottelun pelikiellon. Hän sai palata kaukaloon 15. marraskuuta.

Gillies on uransa aikana pelannut 906 ottelua tehden 73 tehopistettä. Pistekeskiarvo Gilliesillä on 0.08p/ott.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 1999–2000 | Mississippi Sea Woolves | ECHL | 53 | 0 | 6 | 6 | 202 | – | – | – | – | – |
|  | Lowell Lock Monsters | AHL | 8 | 0 | 0 | 0 | 38 | – | – | – | – | – |
| 2000–2001 | Greensboro Generals | ECHL | 63 | 1 | 6 | 7 | 303 | – | – | – | – | – |
|  | Worcester IceCats | AHL | – | – | – | – | – | 6 | 0 | 0 | 0 | 24 |
| 2001–2002 | Augusta Lynx | ECHL | 46 | 0 | 1 | 1 | 269 | – | – | – | – | – |
|  | Richmond Renegades | ECHL | 18 | 0 | 1 | 1 | 51 | – | – | – | – | – |
|  | Providence Bruins | AHL | 5 | 0 | 0 | 0 | 21 | – | – | – | – | – |
| 2002–2003 | Lowell Lock Monsters | AHL | 25 | 0 | 1 | 1 | 132 | – | – | – | – | – |
|  | Richmond Renegades | ECHL | 6 | 0 | 0 | 0 | 20 | – | – | – | – | – |
|  | Peoria Rivermen | ECHL | 24 | 0 | 1 | 1 | 180 | – | – | – | – | – |
| 2003–2004 | Springfield Falcons | AHL | 61 | 2 | 1 | 3 | 277 | – | – | – | – | – |
| 2004–2005 | Hartford Wolf Pack | AHL | 49 | 0 | 2 | 2 | 277 | – | – | – | – | – |
| 2005–2006 | Anaheim Ducks | NHL | 1 | 0 | 0 | 0 | 21 | – | – | – | – | – |
|  | Portland Pirates | AHL | 50 | 2 | 3 | 5 | 169 | 4 | 0 | 0 | 0 | 0 |
| 2006–2007 | Portland Pirates | AHL | 51 | 1 | 6 | 7 | 151 | – | – | – | – | – |
|  | Augusta Lynx | ECHL | 7 | 0 | 2 | 2 | 23 | – | – | – | – | – |
| 2007–2008 | Albany River Rats | AHL | 51 | 1 | 1 | 2 | 112 | 7 | 0 | 0 | 0 | 19 |
| 2008–2009 | Albany River Rats | AHL | 30 | 0 | 0 | 0 | 125 | – | – | – | – | – |
| 2009–2010 | New York Islanders | NHL | 14 | 0 | 1 | 1 | 75 | – | – | – | – | – |
|  | Bridgeport Sound Tigers | AHL | 24 | 1 | 0 | 1 | 169 | – | – | – | – | – |
| 2010–2011 | New York Islanders | NHL | 39 | 2 | 0 | 2 | 165 | – | – | – | – | – |
| 2011–2012 | New York Islanders | NHL | 3 | 0 | 0 | 0 | 0 | – | – | – | – | – |
|  | Bridgeport Sound Tigers | AHL | 26 | 1 | 0 | 1 | 65 | – | – | – | – | – |
| 2012–2013 | Vityaz Podolsk | KHL | 24 | 0 | 0 | 0 | 95 | – | – | – | – | – |
| 2013–2014 | HIFK | SM-liiga | 3 | 0 | 0 | 0 | 54 | – | – | – | – | – |
|  | Orlando Solar Bears | ECHL | 5 | 0 | 0 | 0 | 21 | – | – | – | – | – |
|  | Abbotsford Heat | AHL | 9 | 0 | 0 | 0 | 12 | 3 | 0 | 0 | 0 | 0 |
| 3 kautta | Yhteensä | NHL | 57 | 2 | 1 | 3 | 261 | – | – | – | – | – |

Lähteet
-------

* Trevor Gillies The Internet Hockey Databasessa (englanniksi)
* Trevor Gillies Eurohockey-sivustolla (englanniksi)
* Trevor Gillies *Elite Prospects*. Everysport Media Group AB.  (englanniksi)

### Viitteet

1. ↑  Yerdon, Joe: Trevor Gillies returns from suspension, lays dirty hit on Cal Clutterbuck  3.3.2011. Pro Hockey Talk (NBC Sports). Viitattu 29.8.2013. (englanniksi)
2. ↑  Trevor Gillies suspended 10 games  5.3.2011. ESPN. Viitattu 29.8.2013. (englanniksi)
3. ↑  KHL: Vityaz Signs ex-Islander Gillies  19.6.2012. RIA Novosti. Viitattu 20.6.2012. (englanniksi)
4. ↑  Uusitalo, Timo: Summanen hankki Vitjazin tappelijan HIFK-paitaan  28.8.2013. Yle Urheilu. Viitattu 28.8.2013.
5. ↑  Gillies selvisi kolmen ottelun pelikiellolla  21.10.2013. Yle Urheilu. Viitattu 4.11.2103.
6. ↑  HIFK antoi potkut nyrkkisankari Gilliesille – tiedote keskellä yötä  4.11.2013. HS.fi. Viitattu 4.11.2013. [vanhentunut linkki]
7. ↑  Trevor Gillies siirtyy Minnesotan farmiseuraan  22.12.2013. MTV.  Arkistoitu 24.12.2013. Viitattu 22.12.2013.
8. ↑  AHL announces suspension  13.10.2014. AHL.  Arkistoitu 14.10.2014. Viitattu 15.10.2014.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Trevor Gillies